Kirilas Jeskovas

Kirilas Jeskovas (; g. 1956 m. rugsėjo 16 d. Maskvoje) – Rusijos rašytojas fantastas, biologas ir paleontologas.

Biografija 
1979 m. baigė Maskvos universiteto Biologijos fakultetą, po to dirbo Visasąjunginiame Gamtos apsaugos ir draustinių mokslinio tyrimo insitute (ВНИИ охраны природы и заповедного дела). 1986 m. apsigynė biologijos mokslų kandidato disertaciją „Šiaurės Sibiro vorai (horologinė analizė)“.

Nuo 1988 m. dirba Rusijos Mokslų akademijos Paleontologijos institute Nariuotakojų laboratorijoje vyresniuoju moksliniu bendradarbiu. Tyrinėja iškastinius vorus.

Mokslinių ir mokslo populiarinimo darbų, mokyklinių vadovėlių autorius. Eurazijos arachnologijos draugijos viceprezidentas.

Žinomas kaip alternatyviosios fantastikos rašytojas, parašęs alternatyviosios istorijos romaną „Afranijaus evangelija“ (Евангелие от Афрания) ir alternatyviosios maginės fantastikos romaną „Paskutinis žiednešys“ (Последний кольценосец) (alternatyva Dž. R. R. Tolkino „Žiedų valdovo“ ciklui).

Moksliniai interesai 
K. Jeskovo biologiniai interesai apima Sibiro ir Rusijos Tolimųjų Rytų vorus, o paleontologiniai – paleozojų ir kainozojų.

Yra atradęs kelias naujas vorų gentis. Viena jo atrasta rūšis yra Kikimora palustris Eskov, 1988. Ši rūšis priklauso Linyphiidae vorų šeimai, aptinkama Rusijoje ir Suomijoje. Lotyniškas pavadinimas verčiamas kaip 'pelkių kikimora'. Kikimora yra moteriška mitologinė būtybė iš slavų mitologijos.

Apdovanojimai 
 Už romaną „Paskutinis žiednešys“ 2001 m. gavo Rusijos fantastikos literatūrinę premiją „Strannik“ (Странник), maginės fantastikos kategorija.
 Už esė „Mūsų atsakas Fukujamai (Istorijos galas? - Nesulauksit!..)“ 2002 m. gavo „Bronzinės sraigės“(Бронзовая улитка) premiją, nominacija „Kritika, publicistika ir literatūrotyra“.

Bibliografija 
K. Jeskovas yra:
 87 mokslinių darbų (istorinė biogeografija ir vorų taksonomija) autorius
 12 mokomųjų ir mokslo populiarinimo darbų autorius
 kritinių ir publicistinių straipsnių autorius
 3 fantastikos kūrinių autorius:
 Кирилл Еськов "Евангелие от Афрания (Священная история как предмет для детективного расследования)": Роман. – М., 1996. 156 с. („Afranijaus evangelija. Šventoji istorija kaip detektyvinio tyrimo objektas“)
 Кирилл Еськов "Последний кольценосец" : Роман. – М.: АСТ, 1999. 512 с. („Paskutinis žiednešys“). – Išverstas į lenkų kalbą (2 leidimai). 2001 m. Rusijos fantastikos profesionali literatūrinė premija „Strannik“ (Странник).
 Кирилл Еськов "Наш ответ Фукуяме ("Конец истории?" – "Не дождётесь!..")" - Фантастика 2001: Повести, рассказы, критика, публицистика. - М.: АСТ, 2001. С. 450-483. (esė „Mūsų atsakas Fukujamai (Istorijos galas? - Nesulauksit!..)“). – 2002 m. „Bronzinės sraigės“ premija.

Nuorodos 

 Кирилл Юрьевич Еськов в Лаборатории Фантастики
 Библиография
 Чат с автором, проведённый 30 октября 1999
 Кирилл Еськов: «Популярность креационизма сильно преувеличена» Интервью для газеты "Частный корреспондент", опубликовано 31.01.2009
 Публицистика, интервью, критика
 Кирилл Еськов на Русской фантастике
 Интервью Кирилла Еськова журналу «Полдень, XXI век» (2006, No 1.) 
 Сергей Переслегин – «Опасная Бритва Оккама»  (послесловие к «Последнему Кольценосцу»)
 Палеонтология и макроэволюция (Из серии Публичные лекции «Полит.Ру»]])

Jeskovas
Jeskovas